1. Anlægsbevilling til renovering og ombygning af kommunale bygninger (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 10,5 mio. kr. 
vedrørende renovering og ombygning af kommunale bygninger (A-205), finansieret 
af det afsatte rådighedsbeløb i 2024. 
VURDERING
Anlægsbevillingen skal sikre, at kommunens bygninger generelt fortsat holdes i en god 
vedligeholdelsestilstand. Vedligeholdte bygninger sikrer et godt indeklima, gode rammer for 
kerneopgaverne og mere bæredygtige bygninger. Desuden er det langt mere økonomisk og 
ressourcemæssigt bæredygtigt at vedligeholde og renovere bygninger løbende, end at skulle foretage 
genopretning af et egentligt vedligeholdelsesefterslæb eller være nødsaget til i stedet at bygge nyt.
Nedenstående oversigt med renoveringsprojekter danner udgangspunkt for, hvordan anlægsbevillingen vil 
blive anvendt. Projekterne igangsættes først efter en nærmere faglig vurdering. Der kan i nogle projekter 
opstå uforudsete følgeopgaver, som fordyrer eller forsinker projektet. En tagudskiftning kan f.eks. vise sig 
at være mere omfattende end først antaget. Derfor kan der i årets løb være behov for at prioritere andre 
projekter end de nævnte på grund af omfang, omkostninger, tidsplanlægning eller andre opståede behov. 
Renoveringsprojekt
Forventet 
udgift
Administrationsbygningen i Hadsten, udskiftning af taget på den 
ældste bygningsdel
1.000.000 kr.
Hadbjerg Skole, udskiftning af ventilationsanlæg i udskolingen og 
udskiftning og renovering af CTS
1.400.000 kr.
[adresse] i Hammel, indkøb og etablering af lift
250.000 kr.
Ulstrup Skole, nyt personalekøkken 
250.000 kr.
Kontorarbejdspladser til samling af administrative medarbejdere 
på Ældreområdet
110.000 kr.
Botilbud Elbæk Allé, udbedring af byggeskade herunder 
etablering af nyt handicaptoilet
725.000 kr.
Hadbjerg Skole og [adresse] i Hammel, udskiftning af 
gulve i diverse klasse- og faglokaler.
[adresse] i [adresse], udskiftning af installationer.
520.000 kr. 
Børnehuset Børnely i Farre og daginstitution [adresse]Hadsten, udskiftning af tag og vinduer.
Børnehuset Elmegården i Hinnerup, facaderenovering
600.000 kr.
Børnehuset Alma Andersen (Kærmosen) i Hadsten, udskiftning af 
ventilationsanlæg
350.000 kr.
[adresse]: EMN-2023-03107
Dok-ID: 3642597
Sagsbehandler: abs
Teknik- og Miljøudvalget
7. februar 2024  16:00
Børnehuset [adresse] i Hammel, nyt skur til mooncars mv. til 
erstatning for udtjent skur
350.000 kr.
Pulje til opfølgning på forhold i APV, diverse bygninger
500.000 kr.
Pulje til udvendige og indvendige malerarbejder, diverse 
bygninger
750.000 kr.
Pulje til renovering af ventilationsanlæg, diverse bygninger
1.150.000 kr.
Reserve til uforudsete udgifter og mindre projekter
1.535.000 kr.
Diverse bygningstilpasninger som følge af ændrede krav på 
serviceområderne
800.000 kr.
Internt rådgiverbidrag
210.000 kr.
I alt
10.500.000 kr.
Det afsatte beløb på 1,535 mio. kr. til uforudsete udgifter og akut opståede behov dækker udgifter til 
nødvendige reparations- og vedligeholdelsesarbejder i løbet af året samt en del mindre projekter på 10.000 
kr. til 100.000 kr.
Er beløbene ikke anvendt senere på året, prioriteres nye renoveringsprojekter ud fra de projekter, der er 
angivet i anlægsblokken (A-205). 
ØKONOMI
Det foreslås at give en anlægsbevilling på 10,5 mio. kr., som finansieres af det afsatte rådighedsbeløb i 
2024. 
Puljen til renovering og ombygning af kommunale bygninger skal tillige dække investeringer i 
ventilationsanlæg, hvor der i det vedtagne budget 2023-26 var afsat 3,7 mio. kr. i 2023, 1 mio. kr. i 2024 og 
2 mio. kr. i 2025 og 2026 til renovering af ventilationsanlæg. Desuden skal puljen dække opfølgning på 
APV samt tilpasninger af bygningsmassen, som følge af ændrede krav på serviceområderne.  
Puljen skal ses i sammenhæng med de øvrige renoverings- og ombygningspuljer afsat i Budget 2024-27:

A-207 Pulje til indeklimaforbedringer i kommunale bygninger, 1 mio. kr.

A-208 Pulje til belægninger og udearealer ved kommunale bygninger, 1 mio. kr.

A-209 Bedre overvågning og styring af energiforbruget i kommunale bygninger, 1,5 mio. kr.

A-210 Dækning af udgifter til opfølgning på skærpede brandtilsyn, 1 mio. kr.

A-213 Skærpede arbejdsmiljøkrav om faldsikring på flade tage på kommunale bygninger, 1,8 mio. kr.
I tilfælde, hvor der er sammenfald med renoveringsarbejderne i de forskellige puljer, vil arbejdet blive 
koordineret, så brugerne vil opleve færrest mulige gener i byggeperioden.
Det bemærkes, at der, ud over anlægsmidlerne til renovering og ombygning, er et årligt driftsbudget på ca. 
9 mio. kr., som hovedsagelig anvendes til nødvendig løbende indvendigt og udvendigt vedligehold samt til 
serviceaftaler på f.eks. ventilation, ABA-anlæg, elevatorer mm. 
INDSTILLING
Direktøren for Teknik og Miljø indstiller til Byrådet:
1.
At Byrådet godkender en anlægsbevilling til renovering og ombygning af kommunale bygninger på 
10,5 mio. kr., finansieret af det afsatte rådighedsbeløb i 2024. 
BESLUTNING
Teknik- og Miljøudvalget, 7. februar 2024: 
Fraværende: Ingen
Indstilles godkendt.
Bilag
